IPri 61.1-31 + p. 310
Region: Asia Minor — Ionia

[παρα μα]γνητων. εδοξε τηι βουληι και τωι δημωι πε[-----] [--------]μου ειπεν επειδη του δημου ψηφισμ[α] τε και επι[στ]ο[λην απο]στειλαντος προς τον δημον τον πριηνεων διομεδ[οντα] [τε διονυ]σι[ου] υπερ αιτησεως δικαστηριου πριηνεις διατηρου[ν]τ[ες] [την οικειοτ]ητα και τημ φιλιαν την υπαρχουσαν ταις πολεσι προς αλλ[ηλας εκ π]αλαιων χρονων απεστειλαμ προς ημας δικαστας καλους [καγαθ]ους καθοτι ηξιωσα[μ]εν [δια]γοραμ πρωταρχου μενοιτηγ κ[ρατωνος ο]ι παραγενομενοι τας μεν διεκριναν των δικων ορθως κ[αι] [δικαιως] απο παντος του βελτιστου τας δε διελυσαν ισους [αυτους] [παρασχ]ομενοι τοις διαφερομενοις εσπευσαν δε και τους δ[ιαφερομενους απ]οκαταστησαι εις ομονοιαν εποιησαντο δε και την α[ναστροφην τημ] παρ ημιν μετα πασης ευκοσμιας και οσιοτητος ο[πως] [ουν και] ο δημος φαινηται τους καλους και αγαθους των ανδρων τ[ιμων] κα[ι] αξιας χαριτας αποδιδους τοις ευεργετουσιν αυτον δεδοχθ[αι] τω[ι] δημωι επηνησθαι μεν τον δημον τομ πριηνεων επι τω[ι] απο[στ]ειλαι προς ημας δικαστας καλους και αγαθους και στεφανωσαι [α]υτο[ν] [εν τωι θε]ατρωι τοις πρωτ[ο]ις διονυσιοις χρυσεωι στεφανωι επηνησθα[ι] [δε και τ]ους δικαστας διαγοραμ πρωταρχου μενοιτηγ κρατωνος [και] [στεφα]νωσαι αυτους εν τωι θεατρωι τοις πρωτοις διονυσιοις χρυσ[εωι] [στεφαν]ωι της δε αναγγελιας του στεφανου τους αγωνοθετ[α]ς [των] δι[ονυσι]ων επιμελειαμ ποιησασθαι στεφανωσαι δε και τογ γραμματ[εα αυ]των αναξιλαμ πρωταγορου θαλλου στεφανωι τοις πρωτοις διονυ[σι]ο[ι]ς ινα δε και ο δημος ο πριηνεων ειδηση την ευνοιαγ και την αιρεσιν ην [ε]χ[ομεν] προς αυτους αιρεθηναι ανδρα οστις αφικομενος εις πριηνην και [επελ]θων επι τε την βουληγ και τον δημον το τε ψηφισμα αποδωσει και πα[ρακαλεσει και ει]ς [το] λο[ιπον] την αυτην αιρεσιν εχειν διαφυλασσοντα την ο[μ]ο[νοιαν και την φιλ]ιαν την υπαρχουσαν ταις πολεσι προς αλλ[η]λας αξιουτω δε [και του]ς πριηνεις και παρ αυτοις ποιησασθαι την αναγγελιαν των στεφανων [αναγραψαι] δε το φηφισμα εις στηλην λιθινην και στησαι την στηλην εν τωι επι[σημοτατωι] τοπωι λελυσθαι δε και ει τι ψηφισμα εναντιον εστιν τωιδε τωι ψηφισ[ματι] [κατ αυ]το τουτο καθ ο εστιν εναντιον. ηρεθη διομεδων διονυσιου.